**DĖL ROKIŠKIO RAJONO SAVIVALDYBĖS ŠVIETIMO CENTRO VIDAUS STRUKTŪROS PERTVARKYMO**

2023 m. vasario 24 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos biudžetinių įstaigų įstatymo 4 straipsnio 3 dalies 4 punktu, Lietuvos Respublikos švietimo įstatymo 44 straipsnio 2 ir 6 dalimis, Švietimo pagalbos įstaigų steigimo, reorganizavimo, likvidavimo ir pertvarkymo kriterijų sąrašo, patvirtinto Lietuvos Respublikos Vyriausybės 2011 m. liepos 13 d. nutarimu Nr. 883 „Dėl Švietimo pagalbos įstaigų steigimo, reorganizavimo, likvidavimo ir pertvarkymo kriterijų sąrašo patvirtinimo“, 4 ir 7 punktais, Rokiškio rajono savivaldybės tarybos 2023 m. sausio 27 d. sprendimu Nr. TS-9 „Dėl sutikimo reorganizuoti Rokiškio rajono savivaldybės pedagoginę psichologinę tarnybą, prijungiant ją prie Rokiškio rajono savivaldybės švietimo centro“, Rokiškio rajono savivaldybės taryba nusprendžia:

1. Pertvarkyti 2023 m. liepos 1 d. Rokiškio rajono savivaldybės švietimo centro vidaus struktūrą ir įsteigti struktūrinį padalinį – Pedagoginę psichologinę tarnybą.

2. Nustatyti, kad Rokiškio rajono savivaldybės administracijos Švietimo ir sporto skyrius yra atsakingas už šio sprendimo įgyvendinimą.

3. Šį sprendimą skelbti savivaldybės interneto svetainėje [www.rokiskis.lt](http://www.rokiskis.lt) ir Teisės aktų registre.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS ŠVIETIMO CENTRO VIDAUS STRUKTŪROS PERTVARKYMO“**

**AIŠKINAMASIS RAŠTAS**

**Sprendimo projekto tikslai ir uždaviniai.**

Sprendimo projekto tikslas ir uždaviniai – pertvarkyti Rokiškio rajono savivaldybės švietimo centro vidaus struktūrą ir įsteigti struktūrinį padalinį – Pedagoginę psichologinę tarnybą.

**Teisinio reguliavimo nuostatos.**

Lietuvos Respublikos vietos savivaldos įstatymas, Lietuvos Respublikos civilinis kodeksas, Lietuvos Respublikos biudžetinių įstaigų įstatymas, Lietuvos Respublikos švietimo įstatymas, Švietimo pagalbos įstaigų steigimo, reorganizavimo, likvidavimo ir pertvarkymo kriterijų sąrašas, patvirtintas Lietuvos Respublikos Vyriausybės 2011 m. liepos 13 d. nutarimu Nr. 883 „Dėl Švietimo pagalbos įstaigų steigimo, reorganizavimo, likvidavimo ir pertvarkymo kriterijų sąrašo patvirtinimo“, Rokiškio rajono savivaldybės tarybos 2023 m. sausio 27 d. sprendimas Nr. TS-9 „Dėl sutikimo reorganizuoti Rokiškio rajono savivaldybės pedagoginę psichologinę tarnybą, prijungiant ją prie Rokiškio rajono savivaldybės švietimo centro“.

**Sprendimo projekto esmė.**

Kadangi Rokiškio rajono savivaldybės pedagoginė psichologinė tarnyba 2023 m. birželio 30 d. bus reorganizuota, prijungiant ją prie Rokiškio rajono savivaldybės švietimo centro, todėl Rokiškio rajono savivaldybės švietimo centro vidaus struktūra 2023 m. liepos 1 d. bus pertvarkyta – įsteigtas struktūrinis padalinys – Pedagoginė psichologinė tarnyba.

**Laukiami rezultatai.**

Optimizuotas Rokiškio rajono savivaldybės pedagoginės psichologinės tarnybos ir Rokiškio rajono savivaldybės švietimo centro valdymas, racionalizuotas lėšų paskirstymas, užtikrinant kokybišką švietimo centrui priskirtų funkcijų vykdymą, siekiant efektyvesnio išteklių naudojimo.

**Finansavimo šaltiniai ir lėšų poreikis**.

Sprendimui įgyvendinti papildomų savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo ir sporto skyriaus vedėjo pavaduotoja Rita Elmonienė